Tisztelt Plébános Úr!
Tisztelettel szeretném megköszönni meghívását a Pünkösdkor tartandó aranymiséjére.
Sajnos személyesen nem tudok részt venni ezen a jeles eseményen, de engedje meg, hogy ezúton gratuláljak érdekes és változatos életútjához, elhivatott munkájához.
Az elmúlt ötven év alatt papi életének számos eseményét lehetne ebben az ünnepi pillanatban felidézni, amely mindig hozott sikereket, örömmel teli pillanatokat, de szenvedést is, melyet méltósággal viselt.
Öt évtized távlataiban több nemzedéket, sok ezer családot és több tízezer embert szolgált személyesen miséin, tanításain keresztül. Rengeteg élménnyel, barátsággal, kapcsolattal gazdagodott a világ számos pontján, és hiszem azt, hogy az Ön személye is rengeteg embernek adott hitet, reményt, megváltást  Isten igéjén keresztül.
A Jó Isten éltesse és tartsa meg közöttünk egészségben, erőben, még hosszú éveken át.

